b'\n_START_ARTICLE_\nLa Tort de l\'Asp\xc3\xa0\n_START_SECTION_\nDescripci\xc3\xb3\n_START_PARAGRAPH_\nMasia bastant modificada sota un serrat i orientada a l\'est._NEWLINE_Totes les cantoneres s\xc3\xb3n de pedra picada i \xc3\xa9s coberta amb teulada a dues vessants amb aiguav\xc3\xa9s a la fa\xc3\xa7ana principal. A l\'edifici d\'entrada (de l\'antiga casa de l\'amo) hi ha un portal amb un arc rebaixat datat el 1868. A la llinda d\'una finestra es troba la data de 1865._NEWLINE_A la fa\xc3\xa7ana dreta hi ha un edifici annexionat amb una eixida amb dos arcs rebaixats (un tapiat). A la fa\xc3\xa7ana esquerra es troba un pou molt rudimentari de grans pedres. Davant hi ha una cabana amb un gran arc de mitja volta. Tamb\xc3\xa9 hi trobem una era encerclada per un mur.\n_START_SECTION_\nHist\xc3\xb2ria\n_START_PARAGRAPH_\nDe la Tort es tenen not\xc3\xadcies del seu cognom "Tort" al segle XVII, a l\'arxiu parroquial de Santa Maria d\'Alpens de l\'any 1632._NEWLINE_La seva restauraci\xc3\xb3 de mitjans de segle XIX la modific\xc3\xa0 en algun dels tra\xc3\xa7ats de l\'antiga construcci\xc3\xb3, si b\xc3\xa9 se\'ns presenta amb totes les caracter\xc3\xadstiques d\'antiga casa pairal.'